Evaluering af indsatsplanen for bekæmpelse af [adresse] 
Sagsfremstilling 
3.      Evaluering af indsatsplanen for bekæmpelse af Kæmpe-Bjørneklo  
                                                                                                                        Åbent 
Sagsnr.: 326-2010-42706       J.nr.: 01.13.29            Helen Frederiksen.: 326-2015-10752 
  
SAGSFREMSTILLING 
I indsatsplanen som trådte i kraft den 27. april 2011 og løber frem til 1. november 2021 fremgår det, at planen skal 
evalueres af Kalundborg Kommune, når der er gået mindst 3 hele vækstsæsoner fra endelig vedtagelse og 
offentliggørelsen. Efter vækstsæsonen 2014 er det derfor besluttet at evaluere planen. 
  
Planens vedtagelse i 2011 blev efterfulgt af en massiv tilsynsindsats, hvor der i alt blev foretaget 155 tilsyn. I 2012 
blev der lavet 32 tilsyn, mens tilsynene i 2013 og 2014 har været få. I de sidste to år har der været tale om 
kommunikation om bekæmpelsen via telefon og pr. mail. Dette er en bevidst strategi, idet det er erfaret, at borgerne 
gør en stor indsats med at bekæmpe Kæmpe-Bjørneklo, hvorfor det er blevet vurderet, at de tidskrævende tilsyn 
neddrosles til et minimum. 
  
Generelt vurderes det, at indsatsplanen og de dertil hørende tilsyns- og informationstiltag har øget bevidstheden om, 
at der skal gøres en indsats for at bekæmpe [adresse]. På kommunens hjemmeside har der siden 2011 
været mulighed for at oplyse om, at man har set Kæmpe-Bjørneklo. Der er sket 85 indtastninger, hvoraf de 12 er 
lavet af borgere, mens resten er lavet af ansatte fra Teknik og Miljø, enten via henvendelse fra en borger eller ved 
egen observation. 
  
Bekæmpelse af Kæmpe-Bjørneklo på kommunens arealer 
Kalundborg Kommune ejer mange arealer rundt omkring i hele kommunen - og er ligesom borgerne og de private 
virksomheder forpligtet til at leve op til indsatsplanens krav om, at Kæmpe-Bjørneklo skal bekæmpes effektivt.  
  
På 5 lokaliteter ejet af kommunen er der omfattende bestande af [adresse]: 
· Byens Mose 
· Svanevej 
· Tjørnens Kvarter 
· Tømmerup Banke 
· Ubberup gl. losseplads 
  
Der er fortsat et forholdsvis stort omfang af bjørneklo på de kommunale arealer, og det vil være vigtigt, at der 
kontinuerligt følges op på bekæmpelsen. Den bekæmpelse, der er foretaget indtil videre, har reduceret antallet af 
bjørneklo i de store bestande og udryddet en række mindre bestande.  
Naturplejefirmaet Care4 Nature har stået for dele af bekæmpelsen i 2 år, men også borgere tilknyttet 
nytteaktiveringsprojektet har hjulpet med bekæmpelsen - især på Tømmerup Banke. Sideløbende hermed foretager 
kommunens egen entreprenørafdeling for bekæmpelse især langs offentlig vej, og når der observeres planter i 
plejeplanen eller sporadisk. 
  
Der arbejdes med at forbedre koordinering og registrering af bekæmpelsen således, at aktørerne i bekæmpelsen 
kan foretage bekæmpelsen så effektivt som muligt og uden, at der bliver glemt lokaliteter fra år til år. 
  
Information om indsatsplanen 
Undervejs er der årligt blevet sendt nyhedsbrev til landbrugsforeningen Gefion og til Skovdyrkerforeningen til deres 
medlemmer.  
  
Der er også udsendt information hvert år til samtlige borgere i kommunen via ejendomsskatteoplysningerne. 
  
Pressemeddelelser har desuden ført til information i de trykte lokale medier samt indslag i TV 2 Øst og P4 Sjælland. 
  
BEHANDLING 
Teknik- og Miljøudvalget 
  
INDSTILLING 
Teknik- og Miljøchefen indstiller, at evalueringen tages til efterretning. 
  
ØKONOMISKE KONSEKVENSER 
Sagen har ingen økonomiske konsekvenser for Kalundborg Kommune. 
  
  
  
Teknik- og Miljøudvalgets møde den 2. februar 2015: 
Udvalget vedtog at tage orienteringen til efterretning. 
